**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 490**

от заседание на Общинския съвет,

проведено на 27.05.2021 г., Прот. № 29

**ОТНОСНО:** Отмяна на Наредба за овладяване на популацията на безстопанствените кучета на територията на община Свищов, приета с Решение № 1161/30.04.2015 г., Протокол № 65 на Общински съвет – Свищов

На основание чл. 21, ал. 2 от Закона за местното самоуправление и местната администрация (ЗМСМА), във връзка с Протест с Изх. № 839/2021 г. на Окръжна прокуратура – В. Търново, постъпил в деловодството на Общински съвет – Свищов с Вх. № 920/18.05.2021 г., измененията и допълненията на Закона за защита на животните (ДВ, бр. 34 от 2016 г.) и предложение с Вх. № 921/18.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

ОТМЕНЯ Наредба за овладяване на популацията на безстопанствените кучета на територията на община Свищов, приета с Решение № 1161/30.04.2015 г., Протокол № 65 на Общински съвет – Свищов.

**МОТИВИ:** В Общински съвет – Свищов, с Вх. № 920/18.05.2021 г., е постъпил Протест на Окръжна прокуратура – В. Търново (№ 839/2021 г.) срещу Наредба за овладяване на популацията на безстопанствените кучета на територията на община Свищов, приета с Решение № 1161/30.04.2015 г., Протокол № 65 на Общински съвет – Свищов.

В протеста Наредбата за овладяване на популацията на безстопанствените кучета на територията на община Свищов, приета с Решение № 1161/30.04.2015 г., Протокол № 65 на Общински съвет – Свищов е дефинирана като незаконосъобразна, тъй като с извършени изменения и допълнения на Закона за защита на животните (ЗЗЖ) с ДВ, бр. 34 от 2016 г. **правомощията на общинските съвети са премахнати.** Съгласно чл. 40, ал. 1 и ал. 2 от ЗЗЖ Министерски съвет по предложение на Министъра на земеделието, храните и горите приема Национална програма за овладяване популацията на безстопанствените кучета на територията на Република България, а Министърът на земеделието, храните и горите издава Наредба за прилагане на националната програма и за процедурите по нейното изпълнение, механизма на финансиране и отчетност. Законът предвижда доуреждането на обществените отношения да стане с наредба, издадена от Министъра на земеделието, храните и горите и **не предоставя компетентност за това на общинските съвети.**

По силата на чл. 40, ал. 3 от ЗЗЖ общинските съвети приемат единствено програма за изпълнение на националната програма и план за действие на съответната община, които отговарят на изискванията на наредбата по чл. 40, ал. 2 от ЗЗЖ. Поради това, към настоящия момент, след промяната на нормативната уредба, Наредбата за овладяване на популацията на безстопанствените кучета на територията на община Свищов, приета с Решение № 1161/30.04.2015 г., Протокол № 65 на Общински съвет – Свищов се явява **приета при отпаднало законово основание, урежда въпроси, които не са от местно значение и са предмет на регулация на национално ниво** – Наредба № 4/01.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност, издадена от Министъра на земеделието, храните и горите, обн. ДВ, бр. 11 от 9.02.2021 г.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/